Φάλκης

Στην ελληνική μυθολογία ο Φάλκης ήταν ένας από τους Ηρακλείδες και πιο συγκεκριμένα ένας από τους Τημενίδες, γιος του ΤημένουΔιόδωρος Σικελιώτης, Ιστορική Βιβλιοθήκη Ζ', fr.13 και εγγονός του Αριστομάχου. 

Οι αδελφοί του Φάλκη, ο Κείσος, ο Κερύνης, ο Αργαίος και ο Ευρύπυλος, σκότωσαν τον πατέρα τους, ενώ ο ίδιος ο Φάλκης σκότωσε την αδελφή τους, ΥρνηθώΠαυσανίου Ελλάδος Περιήγησις, Βιβλίο Β', 28, 5. Αυτά όλα έγιναν στον αγώνα τους εναντίον του συζύγου της Υρνηθούς, του Δηιφόντη, για την ηγεμονία του Άργους. 

Αργότερα, ο Φάλκης επιτέθηκε ενάντια στη Σικυώνα μαζί με τον ηγεμόνα Λακεστάδη, την κυρίευσαν και συμβασίλευσαν εκείΠαυσανίας. Ελλάδος Περιήγησις, Βιβλίο Β', 6.7.

 Με το όνομα Φάλκης αναφέρεται στην ΙλιάδαΙλιάδα, Ξ 513 και ένας Τρώας που πολέμησε στον Τρωικό Πόλεμο και σκοτώθηκε σε αυτόν μαζί με τον Μέρμερο από τον Αντίλοχο.

 Παραπομπές 

 Πηγές 
 Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969
 Κρουσίου: Λεξικόν Ομηρικόν, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 921

Φαλκης
Φαλκης
Φαλκης